উপন্যাসের সাগঁকে প্রথম কিস্তিতে পঞ্চাশ হাজার ফ্রাঁঙ্ক দেওয়া হয়েছিল। অল্পবয়সী বলে চেক গ্রহণে বাধা ছিল। পরে তাঁর মা মেয়ের ঘরের ওয়ারড্রবের ড্রয়ারে একসঙ্গে এতগুলো ফ্রাঙ্কের সন্ধান পেলে, বাবা নির্দেশ দেন জানালা দিয়ে সব ফেলে দিতে। পরের দিন সকালটা ছিল একেবারে ভিন্নতর। আকস্মিক পরিবর্তন, জীবনের দিকবদল। অস্থির, অসহিষ্ণু সত্তা; বাবা-মায়ের বাড়ি ছেড়ে প্রিয় ভাই জ্যাকের সঙ্গে থাকতে যান। আর মাথায় তখন ইচ্ছার রঙিন প্রজাপতি।